פנטזמיק!

פנטזמיק! (באנגלית: Fantasmic!‎) הוא מופע זיקוקים ופירוטכניקה לילי המוצג בדיסנילנד שבקליפורניה ובאולפני הוליווד של דיסני בדיסניוורלד שבפלורידה.
המופע הוצג לראשונה בדיסנילנד בשנת 1992 והופק על ידי מחלקת המופעים של הפארק עבור אזור נהרות אמריקה שבפארק. המופע הופק בסיוע חברת סרטי ההנפשה של וולט דיסני ווולט דיסני אמג'ינירינג. בשנת 1996 הותאם המופע לפארק אולפני דיסני אם ג'י אם.
לצורך התקנת המופע בדיסנילנד יובשו נהרות אמריקה על מנת להתקין את המתקנים התת-מימיים הנדרשים עבור המופע, וכן הוסטו נתיבי הספינות "קולומביה" וה"מארק טוויין" העוברות בחלק זה של הפארק.
באולפני דיסני אם ג'י אם נבנה עבור המופע תיאטרון בן 8,000 מושבים, וזאת בהנחה שהמופע יגביר את כמות המבקרים בפארק.

עלילה: דיסנילנד

עם תחילת המופע מופיע מיקי מאוס לבוש בתלבושות מהפרק "שוליית הקוסם" מסרט האנימציה "פנטזיה". מיקי "יוצר" מסכי מים על פני הנהר, ו"יורה" ממטהו כוכבים (שמונפשים על גבי מסכי המים) וכוכבי שביט (זיקוקים).
הכוכבים הופכים לפרחים, ועל הבמה מופיעים פרחים המשנים ציבעם. הפרחים על מסכי המים הופכים לג'ונגל סבוך, וערפל מתחיל לכסות את הנהר. מבעד לערפל מופיע קא - הנחש מספר הג'ונגל, הזוחל על גדת הנהר שעיניו נוצצות באור ירוק.
לאחר מכן משתנה המוזיקה למנגינת "פילים ורודים צועדים" מהסרט דמבו, ופילי הנפשה ורודים מופיעים הן על המסכים והן צועדים לחוף האי. הפילים הופכים ל"פילים על חוטים" ואז נעלמים הפילים ונשארים רק החוטים שמניעים שלוש בובות ענק - בהן, במרכז הבמה, פינוקיו.
על המסכים מופיע ג'ימיני הצרצר הקורא לפינוקיו. ג'ימיני "נופל למים" במסגרת סרט ההנפשה שמוקרן על מסכי המים, ופוגש יצורי מים בהם ליוויתן ענק המכה בזנבו (הזנב מופעל על ידי אודיו אנימטרוניקס) ומשפריץ מים.
לפתע מופיעה ספינת שודדי ים היורה בתותחיה. על הספינה נמצאים קפטן הוק, סמי, ופיטר פן, המציל את וונדי. אחרי הספינה שט הקרוקודיל מהסרט פיטר פן שבביטנו שומעים את השעון המתקתק. 
ערפל ורוד מכסה את הנהר ומגיעים על גבי סירות שלגיה והנסיך שלה, אריאל מהסרט בת הים הקטנה, היפה והחיה, ובהמשך המלכה הרעה מופיעה על הבמה ושואל את ראי הקסמים מי היפה בממלכה - והראי עונה לה שיש נסיכות רבות היפות ממנה.
המלכה, בכעסה, מביאה יורה מלאה אדים ושם עושה שיקוי ההופך אותה לאורסולה המכשפה מבת הים הקטנה, ועל מסכי המים רואים את זרועות התמנון שלה שגובהן כ-6 מטרים.
שלדים על סוסים רוכבים על פני השמים (הקרנה על מסכי המים) ודמות צ'רנאבוג מהסרט פנטזיה מופיעה וזורקת מידיה כדורי אש המעלים את האי בלהבות (אמיתיות). צ'אנאבוג הופך לדרקון שגובהו 10 מטרים (המונפש על המסכים) וכשהוא נעלם מופיע במקומו דרקון אמיתי על האי היורה אש על הנהר ומצית את מי הנהר.
מיקי מופיע ונלחם בדרקון ונעלם, ומופיעה טינקר בל המנופפת במטה הקסמים שלה ועפה על פני הנהר מפזרת אבק פיות, שהופך לזיקוקים.
ספינת הנהר מארק טוויין נכנסת לאזור המופע ונוהג אותה "וילי ספינת הקיטור".
כשהספינה עוברת מופיע מיקי במרכז הבמה ואומר "איזה דמיון יש לי" ונעלם.

עלילה: אולפני דיסני אם ג'י אם

בתחילת המופע מופיע מיקי מאוס בחליפה שחורה. מיקי מתנהג כמנצח על תזמורת וכשהוא מניף את מטהו מופיעים מסכי מים תוך הבריכות שלפני המופע, ועליהם מוקרנת דמותו של מיקי כ"שולית הקוסם" מהסרט פנטזיה.
על האי מופיעים פילים, ג'ירפות, קופים, ציפורים, בנות יענה, צ'יטות, קרנפים, וכן הדמויות סימבה ונאלה מהסרט מלך האריות. על המוסכים מוקרנים בועות בהם נמצאים דמויות רבות מסרטי דיסני - פינוקיו, אלאדין, הרקולס, וילי ספינת הקיטור, במבי, מולאן, דמבו, שלגיה, היפהפייה הנרדמת וג'ימיני הצרצר.
אחרי ג'ימיני מופיע הלוויתן שרודף אחריו, שנופל לתוך הבריכה (המים משפריצים על הקהל).
על האי מאחורי הבריכה נערך קרב בין האידניאנים למתיישבים מהסרט פוקהונטס, וכאשר פוקהונטס פוגשת את אהובה, ועל מסכי המים מוקנית סצנות ריקוד של הנסיכה אורורה והנסיך פיליפ, סינדרלה והנסיך שלה, והנסיכה יסמין עם אלאדין.
ערפל ורוד מכסה את הנהר, ועל סירות מגיעים שלגיה והנסיך שלה, אריאל ואריק, היפה והחיה.
בהמשך מופיעה המלכה הרעה משילגיה וקוראת לכל הדמויות הרעות מסרטי דיסני המופיעות על המסכים: אורסולה, קרואלה דה ויל, סקאר, פרולו, ג'פאר, האדס, צ'רנאבוג, וג'אפר הופך לנחש ענק, בעוד שהמכשפה הופכת לדרקון בגובה 13 מטרים היורק אש על הנהר והנהר מתחיל לעלות באש.
מיקי מצליח להקים חומת מים סביב האי ולכבות את האש ולנצח את הדרקון באמצעות מטה הקסמים שלו.
טינקר בל מופיעה, מנופפת במטה הקסמים שלה ווילי ספינת הנהר מופיע על סירתו סביב האי, ביחד עם יתרת דמויות המופע. כאשר מופיע מיקי בבגדי שולית הקוסם בראש ההר שעל האי ויורה זיקוקים לשמים, ונעלם.